
E L Ő T E R J E S Z T É S

Balatonvilágos Község Önkormányzata Képviselő-testületének

2026. szeptemberi soros, nyílt ülésére 

Tárgy: Képviselői indítvány - változtatási tilalom elrendelésére

Előterjesztő: Takács Károly polgármester 

Előkészítette: Siófoki Közös Önkormányzati Hivatal Balatonvilágosi Kirendeltség
Tisztelt Képviselő-testület!
Az előterjesztés mellékletét képező indítvány érkezett be „változtatási tilalom elrendelése” vonatkozásában, mely az előterjesztés végén olvasható. 
Az indítvány nem felel meg a tárgyban irányadó, a magyar építészetről szóló 2023. évi C. törvény hatályos jogszabályi rendelkezéseinek mely szerint: 

Méptv.: 86. § [A változtatási tilalom tartalma]

(1) A helyi építési szabályzat készítésének időszakára – a településtervezési szerződés megkötésétől a helyi építési szabályzatról szóló rendelet hatálybalépéséig, de legfeljebb három évre – az érintett területre a települési önkormányzat rendelettel változtatási tilalmat írhat elő.

Mivel nincs folyamatban a helyi építési szabályzat módosítása, önkormányzatunk nem rendelkezik aláírt településtervezői szerződéssel, jelenleg annak tervezete sem szerepel képviselő-testület előtt, így a változtatási tilalom elrendelésének jogszabályi feltételei nem állnak fenn.
Javasolom a képviselő-testületnek, ne támogassa az indítványt, mely jogszabályi megfelelés hiányában nem alkalmas jogszerű testületi döntésre. 
Kérem a képviselő-testületet az előterjesztés megvitatására, az alábbi határozati javaslat elfogadására.

Balatonvilágos, 2026. szeptember 

Takács Károly

polgármester

Határozati javaslat
Balatonvilágos Község Önkormányzata Képviselő-testülete megtárgyalta „Képviselői indítvány - változtatási tilalom elrendelésére” tárgyú előterjesztést, és az alábbi határozatot hozza:

A képviselő-testület Bukovszki András - változtatási tilalom elrendelés vonatkozásában benyújtott indítványát nem támogatja.
Felkéri a jegyzőt a határozat nyilvántartásba vételére.

Felelős: D. Boda Zsuzsanna jegyző
Határidő: 2026. szeptember 19.
From: András Bukovszki <andrasbukovszki2@gmail.com> 
Sent: Friday, September 11, 2026 9:06 PM
To: onkormanyzat@balatonvilagos.hu
Subject: Képviselői indítvány változtatási tilalom elrendelésére

Tisztelt Polgármester Úr!

 

Indítványozom, hogy a következő testületi ülésen kerüljön megtárgyalásra az alábbi napirendi pont: 

·         Balatonvilágos Önkormányzatának képviselőtestülete a BATÉK, illetve a HÉSZ felülvizsgálatának időszakára a Club Aliga érintett területére változtatási tilalom, illetve telekalakítási és építési tilalom elrendelése

 

A BATÉK, mint keretszabályozás a helyi építési szabályzatokba kötelezően átvezetendő. A BATÉK jelenleg hatályos formában való fenntartása a Club Aliga területén az Ngkr. megszüntetett kiemelt szabályozását tovább élteti a jogrendben, ami nyilvánvalóan ellentétes a most hatályba lépett rendeletmódosítás céljával - a kormány szándékával.

A kiemelt beruházási szabályozás a Club Aliga területének használatát és a közhasználat lehetőségét jelentősen korlátozta. Az elmúlt évek beavatkozásai jelentős környezeti, társadalmi és gazdasági károkat is okoztak, amelyek részben már visszafordíthatatlanok vagy nehezen visszafordíthatók. A változtatási tilalom elrendelése a BATÉK, illetve a HÉSZ felülvizsgálatának időszakára a további károk megakadályozását célozza.

 

Tisztelettel:

Bukovszki András

